## KÄSKKIRI

**Maa riigi omandisse jätmine**

Maareformi seaduse § 29 ja § 31 lõike 1 punkti 1 ja Vabariigi Valitsuse 03.09.1996. a määrusega nr 226 kinnitatud “Maa riigi omandisse jätmise korra” punkti 5 alapunkti 2 alusel ning kooskõlas Kastre Vallavalitsuse 02.10.2025. a korraldusega nr 605 ja 11.02.2026 korraldusega nr 127:

1. Jätan Transpordiameti valduses oleva riigitee 22264 Uniküla - Vastse-Kuuste teenindamiseks vajaliku reformimata katastriüksuse ja 45 Tartu-Räpina-Värska tee äärse uue Luunja silla projekti realiseerimiseks vajaliku reformimata katastriüksuse kogupindalaga 7570 m2 riigimaana Eesti Vabariigi omandisse järgmiselt:
   1. Tartu maakonnas Kastre vallas Vana-Kastre külas asuv Sillaveere tee katastriüksus katastritunnusega 29101:001:0901, ligikaudse pindalaga 7214 m² ja sihtotstarbega transpordimaa;
   2. Tartu maakonnas Kastre vallas Uniküla külas asuv 22264 Uniküla - Vastse-Kuuste tee katastriüksus katastritunnusega 29101:001:0667, ligikaudse pindalaga 356 m² ja sihtotstarbega transpordimaa.
2. Transpordiameti peadirektor edasivolitamise õigusega korraldab käesoleva käskkirja punktis 1 nimetatud reformimata katastriüksuste kande muudatuste registreerimise riigi maakatastris, arvele võtmise riigi kinnisvararegistris ning kinnistamise kinnistusraamatus.
3. Käskkirja on võimalik vaidlustada halduskohtumenetluse seadustikus sätestatud korras 30 päeva jooksul käskkirja teatavaks tegemisest.

*/allkirjastatud digitaalselt/*

minister